CELEX: 62006TB0174
Language: el
Date: 2009-09-04 00:00:00
Title: Υπόθεση T-174/06: Διάταξη του Πρωτοδικείου της 4ης Σεπτεμβρίου 2009 — Inalca και Cremonini κατά Επιτροπής (Εξωσυμβατική ευθύνη — Έρευνες της OLAF σχετικά με παρατυπίες στις επιστροφές κατά την εξαγωγή βοείου κρέατος προς την Ιορδανία — Κοινοποίηση στις εθνικές αρχές πληροφοριών σχετικών με πραγματικά περιστατικά που μπορούν να αποτελέσουν αντικείμενο ποινικής διώξεως — Εθνική απόφαση περί ανακτήσεως των επιστροφών — Σύσταση εγγυήσεων — Αγωγή αποζημιώσεως — Προθεσμία παραγραφής — Διαρκής χαρακτήρας της ζημίας — Μερικώς απαράδεκτο — Αιτιώδης συνάφεια)

24.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 256/26
            
         Διάταξη του Πρωτοδικείου της 4ης Σεπτεμβρίου 2009 — Inalca και Cremonini κατά Επιτροπής
   (Υπόθεση T-174/06) (1)
   
   (Εξωσυμβατική ευθύνη - Έρευνες της OLAF σχετικά με παρατυπίες στις επιστροφές κατά την εξαγωγή βοείου κρέατος προς την Ιορδανία - Κοινοποίηση στις εθνικές αρχές πληροφοριών σχετικών με πραγματικά περιστατικά που μπορούν να αποτελέσουν αντικείμενο ποινικής διώξεως - Εθνική απόφαση περί ανακτήσεως των επιστροφών - Σύσταση εγγυήσεων - Αγωγή αποζημιώσεως - Προθεσμία παραγραφής - Διαρκής χαρακτήρας της ζημίας - Μερικώς απαράδεκτο - Αιτιώδης συνάφεια)
   2009/C 256/48
   Γλώσσα διαδικασίας: η ιταλική
   
      Διάδικοι
   
   
      Ενάγουσες: Inalca SpA — Industria Alimentari Carni (Castelvetro, Ιταλία) και Cremonini SpA (Castelvetro) (εκπρόσωποι: F. Sciandone και C. D’Andria, δικηγόροι)
   
      Εναγομένη: Επιτροπή των Ευρωπαϊκών Κοινοτήτων (εκπρόσωποι: M. Nolin και V. Di Bucci)
   
      Αντικείμενο
   
   Αγωγή λόγω εξωσυμβατικής ευθύνης, με την οποία οι ενάγουσες ζητούν την αποκατάσταση της ζημίας που ισχυρίζονται ότι υπέστησαν κατόπιν της κοινοποιήσεως στις ιταλικές αρχές δυσμενών για τις ίδιες πορισμάτων έρευνας την οποία διεξήγαγε η Ευρωπαϊκή Υπηρεσία Καταπολέμησης της Απάτης (OLAF) προκειμένου να εξακριβώσει τη νομιμότητα ορισμένων επιστροφών κατά την εξαγωγή βοείου κρέατος προς την Ιορδανία.
   
      Διατακτικό
   
   Το Πρωτοδικείο διατάσσει:
   
               1)
            
            
               Απορρίπτει την αγωγή.
            
         
               2)
            
            
               Καταδικάζει τις Inalca SpA — Industria Alimentari Carni και Cremonini SpA στα δικαστικά έξοδα.
            
         
      (1)  ΕΕ C 190 της 12.8.2006.